"Гомер басуда нефть бораулап узды. Почтада эшли башлармын дип уйлап та карамадым"

	Нурлат районы Кәкре Атау авылында яшәүче Әнвәр Нәфыйгин Бикүледәге почта бүлекчәсендә хезмәт куя. Хат ташучы булып соңгы елларда гына урнашкан. Сер түгел, бу вазыйфаны башкаручы ир-атлар сирәк. Хезмәт хакы бик аз, ә эше тавык та чүпләп бетерә алмаслык. Әнвәр абый да почтада эшләргә теләк белдерүче булмаганга гына керешкән. 	 “Кеше языла икән, газета-журналлар, түләү кәгазе һәм пенсияне кемдер таратырга тиеш бит инде”, — ди ул. — Әнвәр абый — алыштыргысыз хат ташучыбыз. Күрше авылдан вакытында килә. Йөкләнгән вазыйфаны җиренә җиткереп башкара. Эшләп кенә торсын, — ди аның турында Бикүле почтасы хезмәткәрләре. 
	Лилия ЙОСЫПОВА	
Ирек мәйданы

	№ --- | 01.03.2022	


